62021CJ0803_INF
Breithiúnas na Cúirte (an Chéad Dlísheomra) an 7 Meán Fómhair 2023 –Versobank v BCE
(Cás C-803/21 P) (
1
)
(Achomharc – Maoirseacht stuamachta ar institiúidí creidmheasa – Cúraimí maoirseachta sonracha arna gcur ar an mBanc Ceannais Eorpach (BCE) – Cinneadh údarú na hinstitiúide creidmheasa Versobank AS a tharraingt siar – Cumhachtaí a roinnt idir an BCE agus na húdaráis náisiúnta inniúla – Cearta nós imeachta – Lochtanna nós imeachta)
1.
Caingean le haghaidh neamhniú – Saincheist dlí – Sárú ar cheanglais fhíor-riachtanacha nós imeachta – Saincheist dlí lena n-éilítear sárú ar rialacha nós imeachta san athbhreithniú ar chinneadh ón mBanc Ceannais Eorpach (BCE) údarú institiúide creidmheasa a tharraingt siar – Nós imeachta riaracháin a bhféadfadh toradh difriúil a bheith mar thoradh air in éagmais na neamhrialtachta sin – Neamhláithreacht
(Airteagal 263 CFAE; Rialachán Uimh. 1024/2013 ón gComhairle, Airteagal 4(1)(a); Treoir 2013/36 ó Pharlaimint na hEorpa agus ón gComhairle, Airteagal 18)
(féach míreanna 48-50)
2.
Beartas eacnamaíoch agus airgeadaíochta – Beartas eacnamaíoch –Maoirseacht ar earnáil airgeadais an Aontais – Sásra aonair maoirseachta – Maoirseacht stuamachta ar institiúidí creidmheasa – Údarú institiúide creidmheasa a tharraingt siar ar an bhforas gur sáraíodh reachtaíocht náisiúnta maidir le sciúradh airgid agus maoiniú sceimhlitheoireachta a chomhrac – Inniúlacht eisiach an Bhainc Ceannais Eorpaigh (BCE) – Measúnú dlíthiúil ar na fíorais arb ionann iad agus na sáruithe a d’aimsigh na húdaráis náisiúnta – Cuimsiú
(Rialachán Uimh. 1024/2013 ón gComhairle, aithris 28 agus Airteagal 4(1)(a) agus Airteagal 14(5); Treoir 2005/60 agus Treoir 2013/36 ó Pharlaimint na hEorpa agus ón gComhairle, Airteagal 18(f) agus Airteagal 67(1))
(féach míreanna 96 go 99, 140, 141)
3.
Caingean le haghaidh neamhniú – Leas in imeachtaí a thionscnamh – Leas a bhfuil measúnú le déanamh air tráth a thionscnaítear caingean – Caingean arna tabhairt i gcoinne cinneadh ón mBanc Ceannais Eorpach (BCE) lena dtarraingítear siar údarú institiúide creidmheasa – Cinneadh arna aisghairm agus arna ionadú le cinneadh a bhfuil an t-ábhar céanna ann a rinneadh i gcomhthéacs an nós imeachta athbhreithnithe – Caingean a d’fhéadfadh tairbhe a áirithiú don iarratasóir – Neamhláithreacht
(Airteagal 263 CFAE; Rialachán Uimh. 1024/2013 ón gComhairle, Airteagal 24)
(féach míreanna 159, 160, 168)
An chuid oibríochtúil
1.
Déantar an t-achomharc a scor.
2.
Ordaítear do Versobank AS chomh maith lena chostais féin, na costais arna dtabhú ag an mBanc Ceannais Eorpach (BCE) a íoc.
3.
Ordaítear don Choimisiún Eorpach a chostais féin a íoc.
(
1
)	IO C 73, 14.2.2022.